*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2019. gada \_\_.\_\_\_\_\_\_ |
|  |  |  |

.§

**Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt zināšanai iesniegto informatīvo ziņojumu.
2. Izpildot likuma “Par vidēja termiņa budžeta ietvaru 2018., 2019. un 2020.gadam” 19.pantā noteikto un Ministru kabineta 2015.gada 13.oktobra rīkojuma Nr.709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālās nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” 5.punktā noteikto – nodrošināt virssaistību Eiropas Savienības struktūrfondu un Kohēzijas fonda (turpmāk – ES fondi) darbības programmas “Izaugsme un nodarbinātība” ietvaros neitrālu ietekmi uz valsts budžeta bilanci, sākot ar šī protokollēmuma spēkā stāšanās brīdi līdz ES fondu   
   2014.–2020.gada plānošanas perioda beigām, ES fondu atbildīgās iestādes un Centrālā finanšu un līgumu aģentūra kā ES fondu sadarbības iestāde atbilstoši kompetencei nodrošina, ka virssaistības tiek kompensētas no ES fondu atbrīvotā finansējuma (neatbilstoši veikto izdevumu un lauzto vienošanās/līgumu rezultātā atbrīvotā finansējuma), kuru atstāj neizmantotu, nepārdala citiem projektiem vai citām projekta darbībām šādos darbības programmas “Izaugsme un nodarbinātība” prioritārajos virzienos:
   1. Eiropas Reģionālās attīstības fonda (turpmāk – ERAF) 1.prioritārajā virzienā “Pētniecības, tehnoloģiju attīstība un inovācijas”;
   2. ERAF 3.prioritārajā virzienā “Mazo un vidējo komersantu konkurētspēja”;
   3. ERAF 5.prioritārajā virzienā “Vides aizsardzība un resursu izmantošanas efektivitāte”;
   4. ERAF 8.prioritārajā virzienā “Izglītība, prasmes un mūžizglītība”;
   5. ERAF 9.prioritārajā virzienā “Sociālā iekļaušana un nabadzības apkarošana”;
   6. Eiropas Sociālā fonda (turpmāk – ESF) 9.prioritārajā virzienā “Sociālā iekļaušana un nabadzības apkarošana” ietvaros;
   7. Kohēzijas fonda (turpmāk – KF) 6.prioritārajā virzienā “Ilgtspējīga transporta sistēma”.
3. Finanšu ministrijai divu nedēļu laikā pēc šī protokollēmuma spēkā stāšanās nosūtīt ES fondu atbildīgajām iestādēm informāciju par atbrīvoto ES fondu finansējumu (neatbilstoši veikto izdevumu un lauzto vienošanās/līgumu rezultātā atbrīvotais finansējums).
4. Finanšu ministrijai, iesniedzot noteiktā kārtībā Ministru kabinetā (līdz 1.martam un līdz 1.septembrim) pusgada informatīvo ziņojumu par Kohēzijas politikas ES fondu investīciju aktualitātēm, iekļaut minētajā informatīvajā ziņojumā kopsavilkumu par šī protokollēmuma 2.punktā minētā uzdevuma izpildes statusu attiecībā uz virssaistību kompensēšanu no ES fondu atbrīvotā finansējuma un nepieciešamības gadījumā sniegt priekšlikumus izmaiņām atbrīvotā finansējuma izmantošanas kārtībā.
5. Atbalstīt šādas ES fondu snieguma rezerves finansējuma un ES fondu finansējuma atlikumu finansējuma pārdales:
   1. Novirzīt 9.3.1.1.pasākumam “Pakalpojumu infrastruktūras attīstība deinstitucionalizācijas plānu īstenošanai” ES fondu finansējumu 12 880 623 *euro* apmērā:
      1. 1 352 336 *euro* ERAF finansējumu no Labklājības ministrijas pārziņā esošā 9.3.1.2.pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei”;
      2. 1 274 049 *euro* ESF finansējumu no Labklājības ministrijas pārziņā esošā 7.2.1.3.pasākuma “Jauniešu garantijas pasākumu īstenošana pēc 2018.gada”;
      3. 3 019 248 *euro* ESF finansējumu no Labklājības ministrijas pārziņā esošā 7.3.1.specifiskā atbalsta mērķa (turpmāk – SAM) “Uzlabot darba drošību, it īpaši, bīstamo nozaru uzņēmumos”;
      4. 4 054 500 *euro* ERAF finansējumu no Vides aizsardzības un reģionālās attīstības ministrijas (turpmāk – VARAM) pārziņā esošā 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (Veselības ministrijas projekts “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība”);
      5. 2 863 822 *euro* ERAF finansējumu no VARAM pārziņā esošā 5.1.1.SAM “Novērst plūdu un krasta erozijas risku apdraudējumu pilsētu teritorijās”;
      6. 316 668 *euro* ERAF finansējumu no VARAM pārziņā esošā 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās”.
   2. Satiksmes ministrijai novirzīt 4.5.1.1.pasākumam “Attīstīt videi draudzīgu sabiedriskā transporta infrastruktūru (sliežu transporta)” 20 000 000 *euro* KF finansējumu no 6.2.1.2.pasākuma “Dzelzceļa infrastruktūras modernizācija un izbūve” ietvaros pārtraukto projektu finansējuma, pārējo projektu pārtraukšanas rezultātā atbrīvoto finansējumu atbilstoši informatīvā ziņojuma 1.pielikumam “Snieguma rezerves finansējuma un finansējuma atlikumu novirzīšanas priekšlikumi” (turpmāk – 1.pielikums) pārdalot 6.prioritārā virziena “Ilgtspējīga transporta sistēma” ietvaros.
6. Atzīt par aktualitāti zaudējušu Ministru kabineta 2017.gada 16.augusta sēdes protokollēmuma Nr.39 48.§ “Par turpmāku atbalstu jauniešiem, kas nemācās, nestrādā un neapgūst arodu, un nodarbinātiem jauniešiem sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā” 9.3.apakšpunktu.
7. Lai nodrošinātu nepieciešamo finansējumu Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai, Satiksmes ministrijai novirzīt 6.1.4.1.pasākuma “Rīgas ostas un Rīgas pilsētas integrēšana TEN-T tīklā” KF finansējumu 24 000 000 *euro*.
8. Atzīt par aktualitāti zaudējušu Ministru kabineta 2019.gada 13.septembra sēdes protokollēmuma Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 3.1.4.apakšpunktu.
9. Atbalstīt informatīvā ziņojuma 1.pielikumā piedāvāto risinājumu ES fondu snieguma rezerves finansējuma un ES fondu finansējuma atlikumu izmantošanai, vienlaikus paredzot, ka ES fondu atbildīgās iestādes var piedāvāt korekcijas ES fondu finansējuma pārdalēm, kuru rezultātā netiek veiktas pārdales starp prioritārajiem virzieniem/fondiem, šādā kārtībā:
   1. ES fondu atbildīgajām iestādēm, kuru pārziņā esošo SAM/pasākumu finansējuma pārdaļu risinājums atbilstoši informatīvā ziņojuma 1.pielikumam atbilst sākotnēji Ministru kabineta noteikumos par SAM/pasākumu īstenošanu norādītajam plānotajam ES fondu finansējumam, atļaut Centrālajai finanšu un līgumu aģentūrai kā ES fondu sadarbības iestādei veikt nepieciešamos grozījumus ar konkrēto SAM/pasākumu ieviešanu aktuālajos tiesību aktos – nolikumā, līgumos/vienošanās par projektu īstenošanu – līdz Ministru kabineta noteikumos par SAM/pasākumu īstenošanu norādītajam plānotajam ES fondu finansējuma apmēram;
   2. ES fondu atbildīgajām iestādēm, kuru pārziņā esošo SAM/pasākumu finansējuma pārdaļu risinājums atbilstoši informatīvā ziņojuma 1.pielikumam paredz izmaiņas Ministru kabineta noteikumos par SAM/pasākumu īstenošanu, iespējami īsā laikā sagatavot un noteiktā kārtībā iesniegt apstiprināšanai Ministru kabinetā attiecīgus grozījumus normatīvajos aktos, atbilstoši aktuālajam SAM/pasākumu finanšu pārdaļu risinājumam. Centrālajai finanšu un līgumu aģentūrai kā ES fondu sadarbības iestādei nodrošināt, ka iesniegtos projektu iesniegumus pirms apstiprināšanas, kā arī grozījumus līgumos vai vienošanās par projektu īstenošanu, kas saistīti ar šajā punktā minētajām finansējuma pārdalēm, saskaņo ar attiecīgo ES fondu atbildīgo iestādi;
   3. ES fondu atbildīgajām iestādēm, kuru pārziņā esošo SAM/pasākumu finansējuma pārdaļu risinājums atbilstoši informatīvā ziņojuma 1.pielikumam paredz izmaiņas arī darbības programmā “Izaugsme un nodarbinātība”, divu nedēļu laikā pēc šī protokollēmuma spēkā stāšanās iesniegt Finanšu ministrijai attiecīgus grozījumu priekšlikumus darbības programmā “Izaugsme un nodarbinātība”, sniedzot attiecīgu pamatojumu ierosinātajiem grozījumiem.
10. Finanšu ministrijai, pamatojoties uz ES fondu atbildīgo iestāžu sniegto informāciju, sagatavot un steidzamības kārtā iesniegt apstiprināšanai Ministru kabinetā grozījumus darbības programmā “Izaugsme un nodarbinātība”.
11. Lai efektīvi izmantotu ES fondu finansējuma atlikumus, ES fondu atbildīgajām iestādēm un Centrālajai finanšu un līgumu aģentūrai kā ES fondu sadarbības iestādei atbilstoši kompetencei nodrošināt, ka:
    1. Izsludinātajās 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”, 4.2.2.SAM “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 5.6.2.SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” projektu iesniegumu atlasēs projektu iesniegumu iesniegšanas termiņš ir noteikts ne ilgāk kā līdz 2020.gada 1.martam un projektu iesniegumu iesniegšanas termiņi netiek pagarināti;
    2. Projektu iesniegumu atlasēs jauni līgumi vai vienošanās par projektu īstenošanu tiek slēgti ne vēlāk kā līdz 2021.gada 1.jūnijam.
12. Ņemot vērā informatīvajā ziņojumā sniegto informāciju, atļaut Centrālajai finanšu un līgumu aģentūrai kā ES fondu sadarbības iestādei saskaņā ar Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” 51.47.apakšpunktu pagarināt atsevišķu projektu īstenošanas termiņu par laiku, kas pārsniedz sešus mēnešus, snieguma rezerves izmantošanai, ja ievēroti šādi nosacījumi:
    1. ES fondu atbildīgā iestāde, ja nepieciešams, konsultējoties ar Centrālo finanšu un līgumu aģentūru kā ES fondu sadarbības iestādi, divu nedēļu laikā pēc šī protokollēmuma spēkā stāšanās izvērtē un iesniedz Centrālajai finanšu un līgumu aģentūrai kā ES fondu sadarbības iestādei konkrētu projektu īstenošanas termiņu pagarinājumu pamatotību, lietderību un nepieciešamību projekta sākotnējā mērķa sasniegšanai saistībā ar snieguma rezerves izmantošanu;
    2. Centrālajai finanšu un līgumu aģentūrai kā ES fondu sadarbības iestādei, pamatojoties uz šī protokollēmuma 12.1.apakšpunktā minēto informāciju, nodrošināt attiecīgu grozījumu veikšanu līgumos vai vienošanās par ES fondu projektu īstenošanu.

Ministru prezidents A.K. Kariņš

Valsts kancelejas direktors J. Citskovskis

Finanšu ministrs J.Reirs